Rijeka, 7. listopada 2019.g.

**POZIV NA KONFERENCIJU ZA MEDIJE**

**NAJAVA PROMOCIJE ZBORNIKA PRIČA *AUTORSKE BURE*, SASTAVNOG DIJELA PROGRAMA**

**LUNGOMARE ART RIJEKE 2020 – EUROPSKE PRIJESTOLNICE KULTURE**

**U srijedu, 9. listopada 2019. godine u 11 sati na galeriji Kavane Grad** (Riva Boduli 7B, Rijeka) održat će se konferencija za medije na kojoj će biti najavljeno **predstavljanje zbornika priča *Autorske bure***, jedinstvenog projekta programskog pravca **Lungomare Art**, u izdanju RIJEKE 2020 i V.B.Z.-a.

Na konferenciji za medije sudjeluju:

* **Ivan Šarar**, pročelnik Odjela za kulturu Grada Rijeke
* **Sonja Šišić**, pročelnica Upravnog odjela za kulturu, sport i tehničku kulturu Primorsko-goranske županije
* **Iva Kelentrić**, glavna voditeljica programa Lungomare Art
* **Željka Horvat Čeč**, selektorica programa Autorske bure
* **Enver Krivac**, pisac

Projekt ***Autorske bure*** sastavni je dio programa **Lungomare Art**. Podsjećamo, ta programska cjelina Europske prijestolnice kulture na različite lokacije diljem Kvarnera postavlja trajne skulpture cijenjenih europskih i svjetskih umjetnika inspirirane lokalnim temama. No, osim umjetnika koji se bave oblikovanjem skulptura, ovaj je programski pravac okupio i umjetnike lijepe riječi, spisatelje i spisateljice koji su stvarali priče inspirirani boravkom u mjestima Kvarnera, svojim intimnim doživljajem tih mjesta i kontaktima s lokalnim stanovništvom. Za zbornik ***Autorske bure*** u konačnici je napisano **16 priča**, koje se objavljuju **u izdanju RIJEKE 2020 i V.B.Z.-a** te u dizajnu **Studija Sonda**, a pod uredništvom **Krune Lokotara**.

U *Autorskim burama*, sudjelovali su sljedeći pisci i spisateljice, stvorivši kratke prozne tekstove navedenih naslova, inspirirane lokacijama diljem Kvarnera: **Faruk Šehić** - Katedrala od riblje krljušti (Riječka ribarnica), **Dorta Jagić** – *Tajna crnog notesa* (Volosko), **Milena Benini** - Šuma ponad mora (Mošćenička Draga), **Vladimir Arsenijević** - Duhovi mesta (Pećine), **Lejla Kalamujić** - Remont ljudskih sudbina (Kostrena), **Nora Verde** - Ajkula (Bakar), **Robert Perišić** - Pozdravi Cara! (Crikvenica), **Enver Krivac** - U Fordu (Zebar), **Edo Popović** - April u Bašćanskoj dolini (Baška), **Asja Bakić** - Sezona (Lopar), **Olja Savičević Ivančević** - Tramuntana (Filozići), **Damir Karakaš** - More (Cres), **Tea Tulić** - Dama iz Čikata (Mali Lošinj), **Bekim Sejranović** - Miss Misery na otoku Susku (Susak), **Zoran Žmirić** - Titraj plave boje (Lovran) te **Josip Novakovich** - Okus mora (Opatija).

Promocija zbornika održat će se u subotu, 12. listopada 2019.g. od 19.30 sati na Riječkoj ribarnici. U ovom specifičnom prostoru, dijelove priča iz zbornika interpretirat će studenti i studentice studija Glume i medija, Akademije primijenjenih umjetnosti Sveučilišta u Rijeci. U programu će sudjelovati i glazbeni sastav Marinada te VJ OBLIK 3 (Damjan Šporčić).

Unaprijed zahvaljujem na odzivu i srdačno pozdravljam.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42